**Р Е Ш Е Н И Е № ПВ-5-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/:„Насаждения от маслодайна роза с изграждане на напоителна система за капково напояване“ в землището на с. Иван Вазово, община Калояново, област Пловдив е започнала с внасяне в Регионалната инспекция по околната среда и водите – Пловдив на уведомление за инвестиционно предложение (вх. № ОВОС-1206/16.09.2015г.) от Възложителя:„ПЕРУМ“ ЕООД,

**2.** Поради установени пропуски в представеното уведомление, на основание чл. 5, ал. 4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-1206/02.10.2015г. от Възложителя е изискано предоставянето на следната допълнителна информация:

- за имоти №№ 011162, 011163, 011183, 011172 е необходимо да се представят актуални скици на имотите и документ за собственост или договор за наем.

- за имоти № 011196 и №011173 да се представят актуални скици.

На основание чл. 5, ал. 4 от Наредбата за ОВОС е определен срок до 16.10.2015 г. за предоставяне на допълнителната информация.

**3.** С допълнително писмо изх. № ОВОС-1206/05.01.2016 г. възложителя е уведомен, че към настоящият момент, в РИОСВ-Пловдив няма предприети действия за предоставянето на изисканата допълнителна информация и е поставен срок за предоставянето й (до 15 дни от датата на получаване на писмо с изх. № ОВОС-1206/05.01.2016 г.) със същото писмо, Възложителят е информиран, че при непредставяне в срок на изисканата информация, процедурата ще бъде прекратена на основание чл. 5, ал. 5 от Наредбата за ОВОС.

Писмото е изпратено на Възложителя с обратна разписка, от която е видно, че същото е получено на 08.01.2016г.

В указания срок възложителят не е представил изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл. 5, ал. 5 от Наредбата за ОВОС и чл. 56, ал. 2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зони **за инвестиционно предложение:** „Насаждения от маслодайна роза с изграждане на напоителна система за капково напояване“ в землището на с. Иван Вазово, община Калояново, област Пловдив с Възложител: „ПЕРУМ“ ЕООД

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 10.02.2016г.**

*Директор на РИОСВ - Пловдив*